NaiveNeuron/SloPal huggingface dataset:
Heger, Eduard, poslanec NR SR (2017-12-12):
Ďakujem veľmi pekne. Pán predsedajúci, kolegyne, kolegovia, ja len kratučko nadviažem na kolegu Galeka, ktorý je teda v tomto odborníkom, a myslím si, že veľmi dobre to vysvetlil. Ja som úplne nevedel, že či pôjde do rozpravy, tak som sa radšej prihlásil a dal som to aj faktickou, ale, ale, čiže len kratučko chcem povedať možno tú filozofiu centrálnych zdrojov tepla, lebo Karol to veľmi dobre vysvetlil a ukázal, aké nevoľníctvo sa tu deje vlastne, taká tá krivda, do ktorej sme sa dostali práve tou novelou v roku 2014. Ale čo chcem povedať, že centrálne zdroje tepla nie sú teda zlá myšlienka, pretože vidíme, že naozaj sú krajiny, kde to funguje. Len je dôležité, aby fungovali efektívne, aby fungovali v prospech toho konzumenta, v prospech zákazníka, v prospech občana. A to je to, čo vidíme, že sa tu nedeje. A preto je veľmi dôležité tento celý stav nejakým spôsobom správne zadefinovať. A tak ako je to teraz upratané, tak vidíme, že to nie je prospešné. Takže ja len na margo toho, že som chcel som práve vytiahnuť tú myšlienku, že centrálne zdroje ako také sú, sú veľmi dobré, ale musia byť funkčné, musia byť, by som povedal, udržiavané, aby dosahovali tú efektivitu. A to je to, čo vidíme, že sa za posledné, alebo za posledné, za posledných 30 rokov (povedané so smiechom), alebo proste vidíme, že sa to nedeje, že sú tí, ktorí sa o tieto centrálne zdroje tepla nestarali ako o dedičstvo, ktoré sme zdedili z minulého režimu, ktorý, kedy sa to húfne stavalo. A vidíme, že v takom prípade naozaj ten zákazník potom dopláca, pretože všetky tie výnosy, totižto ako v každom podnikaní potrebujete čas výnosov vracať späť do toho, aby ste obnovovali svoju infraštruktúru, aby ste obnovovali svoje, svoje zdroje. A vidíme, že to sa tu mnohokrát nedialo. A teraz vlastne tá investícia, ktorá je potrebná na to, aby znovu tie zdroje boli efektívne, sa prenáša opäť na zákazníka. Ale mnohokrát tieto podniky boli v rukách mesta, ktoré si vybralo tieto zisky a použilo si ich na iné účely, a dneska by to chcelo preniesť práve na tých, ktorí sú vykurovaní, aby to oni doplatili. A toto je práve tá krivda, tá nespravodlivosť, ktorá sa tu deje a ktorú súčasný zákonný stav určitým spôsobom nám umožňuje, tým, ktorí nie sú teda poslušní, keď tak poviem, alebo zodpovední. Takže je, je dôležité doniesť do tohto naozaj tú mieru zodpovednosti a nastaviť ten systém tak, aby to podnikanie bolo férové a aby v konečnom dôsledku nebol postihnutý ten zákazník, tak ako to aj kolega Karol Galek veľmi dobre vysvetlil. Takže to je len môj príspevok, ktorý som chcel ešte do toho tak doplniť, aby sme mali možno taký celý obraz. Ďakujem.
Bugár Béla, podpredseda NR SR (2017-03-28):
Nech sa páči, prezentujme sa a hlasujme. (Hlasovanie.) Prítomných 146 poslancov, za 80, proti 32, zdržalo sa 34 poslancov. Návrh sme schválili. Teraz prosím pani poslankyňu Magdalénu Kuciaňovú, aby uviedla hlasovanie v druhom čítaní o návrhu skupiny poslancov na vydanie zákona, ktorým sa mení Zákonník práce (tlač 367). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov , tlač 367.)
Blanár, Juraj, podpredseda NR SR (2022-09-22):
Pán kolega Taraba, môžete reagovať na faktickú poznámku.
Grendel, Gábor, podpredseda NR SR (2022-05-04):
Dávam teraz ešte možnosť prihlásiť sa do rozpravy ústne, nech sa páči. Pán poslanec Tomáš Taraba a pán poslanec György Gyimesi. Končím možnosť prihlásiť sa ústne do rozpravy. Nech sa páči, pán poslanec Taraba.
Bugár, Béla, podpredseda NR SR (2018-06-20):
Teraz otváram možnosť sa prihlásiť ústne do rozpravy. Pán poslanec Tomáš, máte, samozrejme, hneď možnosť. Áno, ako jediný pán poslanec Tomáš. A ešte predtým, samozrejme, pán poslanec Mihál, ako spravodajca máte slovo.
Grendel, Gábor, podpredseda NR SR (2023-05-10):
Pán poslanec Jozef Valocký.
Bugár, Béla, podpredseda NR SR (2016-04-28):
Procedurálny návrh pani poslankyňa Petrík. Procedurálny návrh začína procedurálnym, teda podaním procedurálneho návrhu.
Bugár, Béla, podpredseda NR SR (2016-10-27):
Pani poslankyňa Kaščáková.
Mitrík, Karol, predseda Najvyššieho kontrolného úradu SR (2019-05-20):
Vážený pán predseda, panie poslankyne, páni poslanci, len krátko zareagujem. Pán poslanec Simon ma priamo vyzval, aby sme boli explicitní a že by som zverejnil tú spoločnosť, ktorá má prenajatý tento majetok. Je to spoločnosť Wood Working, Čadca, s. r. o., ktorá má prenajaté podľa môjho názoru a podľa protokolu, ktorý som čítal, štyri píly, ktoré prenajala. A k tomuto bol záväzok k zmluve, že bude štátny podnik dodávať 50-tisíc kubíkov dreva ročne. Dodáva 200-tisíc kubíkov, preto to vychádza na tých 24 %, je schopná na tých pílach spracovať, ostatné obchoduje. Ale čo je podstatné, táto zmluva bola uzatvorená v roku 2010. Ak si dobre pamätám, v roku 2010 až 2012 pán poslanec Simon bol vtedy ministrom poľnohospodárstva.
Jarjabek, Dušan, poslanec NR SR (2020-12-09):
Ďakujem za slovo, pán predsedajúci. Kolega Janko Podmanický je právnik a veľmi presne zhodnotil ten legislatívny stav, v ktorom sa nachádzame od začiatku tohto volebného obdobia. To skrátené legislatívne konanie a núdzový stav, to je ideálne vládnutie. Pod týmto kepienkom si prijmete, čo chcete, kedy chcete, čokoľvek chcete a ako chcete. To je súčasná legislatíva. No a výsledok je aký? No zjednotiteľ z Trnavy už podľa posledného prieskumu zjednotil proti sebe už skoro 54 % ľudí. Taká je pravda. Toto je výsledok vašeho vládnutia, vašej legislatívy, vašej, vašich niektorých skrátených konaní, ktoré skutočne sa nedajú zdôvodniť inak ako účelovo. No a v tej celej spoločnosti vládne taký chaos, ako vládne. Večer neplatí to, čo poviete ráno, resp. to, čo povedia tí vládnuci predstavitelia z vlády, ktorí tu robia tie tlačovky, ktoré trvajú niekedy viac ako hodinu. To je proste výsledok. Jednoducho, ak chcete ísť takto ďalej, choďte, je to vaša vec. Ale skutočne zjednocujte, skutočne všetkých proti sebe a je len otázkou času, kedy tu nastane tvrdá defenestrácia.
V. Veteška, podpredseda NR SR: (2005-05-19):
Zároveň by som vás rád informoval, že by sme mali teraz prerokovať bod č. 43, kde pán poslanec Fico predkladá návrh zákona, ktorým sa mení zákon č. 40/64 Občiansky zákonník v znení neskorších predpisov. Požiadal o ospravedlnenie. Budeme o tom rokovať zajtra. Takže prikročíme k ďalšiemu bodu programu. Je to v poradí bod č. 44 a je to prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 166/2003 Z. z. o ochrane súkromia pred neoprávneným použitím informačnotechnických prostriedkov a o zmene a doplnení niektorých zákonov (zákon o ochrane pred odpočúvaním), sa spravidla používa takéto označenie navrhovaného zákona, v znení zákona č. 757/2004 Z. z. (tlač 1130). Návrh zákona ste dostali ako tlač č. 1130. Návrh na jeho pridelenie výborom máte v rozhodnutí č. 1132. Dávam slovo pánovi poslancovi Jozefovi Šimkovi, aby za skupinu poslancov návrh zákona uviedol. Nech sa páči, pán poslanec.
Danko, Andrej, predseda NR SR (2017-11-29):
Dobre. Ak by bol všeobecný súhlas alebo pokračujeme ďalej? (Reakcie z pléna.) Ak je všeobecný súhlas, tak by sme prerušili a pokračujeme o štrnástej hodine. Dobre? Ďakujem. (Prerušenie rokovania o 11.51 hodine.) (Pokračovanie rokovania o 14.00 hodine.)
Suja, Miroslav, poslanec NR SR (2022-12-08):
Ďakujem za slovo. V prvom rade oceňujem fakt vašu zhovievavosť a v druhom rade by som sa chcel opraviť, ja som vtedy k Polichnu, keď som sa vyjadril, teraz neviem, či som povedal okres Poltár, ale chcel by som ísť na pravú mieru, je to okres Lučenec. Takže len to som chcel, aby nebol s tým problém. Dobre ďakujem.
Počiatek, Ján, minister dopravy, výstavby a regionálneho rozvoja SR (2015-09-22):
Ďakujem za slovo, pán predseda. Vážené dámy, vážení páni, predkladaný návrh zákona vychádza zo súčasnej ústavnej úpravy vyvlastnenia v Slovenskej republike, ktoré je porovnateľné s ústavnou úpravou iných európskych krajín a vyhovuje aj medzinárodným zmluvám o ľudských právach a slobodách. Cieľom návrhu zákona je zakotviť právnu reguláciu vyvlastnenia v samotnej a teda v samostatnej zákonnej úprave. Navrhovaný zákon má nadväzovať na novú právnu úpravu územného plánovania výstavby, ktorá už nebude upravovať problematiku vyvlastnenia, pretože otázky súvisiace s odňatím alebo obmedzením vlastníckych práv k pozemkom a stavbám určeným na zastavanie musia byť vyriešené pred povoľovacími procesmi upravovanými v stavebnom poriadku. Vyvlastnenie, ako nutné odňatie alebo obmedzenie vlastníckeho práva, je nesporne najzávažnejším a výnimočným spôsobom zásahu do nedotknuteľnosti vlastníckeho práva, ktoré pripúšťa aj ústava, čl. 20 ods. 4 Ústavy Slovenskej republiky. Preto je možné len pri kumulatívnom splnení zákonom stanovených štyroch podmienok, a to, že jeho realizácia je možná iba v nevyhnutnej miere, vo verejnom záujme, na základe zákona a za primeranú náhradu. V návrhu zákona sa podrobne doriešili procesné pravidlá vyvlastňovacieho konania, ako aj hmotnoprávne podmienky pre vyvlastnenie. Vyšpecifikované boli podklady nevyhnutné pre podanie návrhu na vyvlastnenie a rozhodovanie prvostupňového vyvlastňovacieho orgánu a jednoznačne sa určili práva a povinnosti účastníkov vyvlastňovacieho konania, vyvlastňovacieho orgánu a dôsledky vyvlastnenia. Novo sa upravuje aj vzťah vyvlastnenia náhrady, kompenzácie za nutný prechod alebo obmedzenie vlastníckeho práva. Náhrada musí byť spravodlivá, t. j. musí vyjadrovať hodnotu vyvlastňovaného práva. Súčasťou náhrady sú aj účelne vynaložené náklady, ktoré, je veľký predpoklad, že vzniknú vyvlastnenému alebo inej oprávnenej osobe v dôsledku vyvlastnenia alebo v súvislosti s vyvlastňovacím konaním, napríklad náklady na presťahovanie alebo premiestňovanie rôznych druhov poľnohospodárskych kultúr na iný pozemok alebo premiestnenie prevádzky a podobne. Konkrétnejšie a precíznejšie sú prepracované práva tretích osôb súvisiace s vyvlastňovaním. Taktiež bolo potrebné nanovo riešiť aj otázku kompetencie na vyvlastnenie, t. j. príslušného vyvlastňovacieho orgánu, ktorého rozhodnutím dôjde k prelomeniu Ústavou Slovenskej republiky zaručenej ochrany vlastníctva. Vyvlastňovacie konanie bude viesť a rozhodnutie vydá orgán štátu, ktorý priamo nerozhoduje o možnosti uskutočnenia stavby alebo opatrenia v danom území, ako je to pri stavebnom úrade, ale bude to okresný úrad v sídle kraja. Ponechá sa možnosť, aby osobitné zákony mohli určiť aj iný orgán štátnej správy. Odvolacím orgánom bude Ministerstvo dopravy, výstavby a regionálneho rozvoja Slovenskej republiky. Ďakujem za slovo, skončil som.
Spišiak, Jaroslav, poslanec NR SR (2024-01-17):
Ďakujem. Ja som celý deň s napätím a očakávaním som teda čakal na tento príspevok. Som vedel, že bude exkluzívny, úchvatný, proste a bol aj taký, naozaj fantastický. A som sa hneď aj prihlásil do faktickej a ani neviem, z ktorej strany mám teraz začať, lebo sa tam hovorilo o autorských právach. Ja som voľakedy na policajnom prezídiu dostal úlohu vypracovať metodický pokyn na odhaľovanie trestnej činnosti porušovania autorských právach. Som ho vypracoval. Hovorilo sa o inteligencii umelej, vypracoval som metodický pokyn o odhaľovaní počítačovej kriminality, a... (povzdychnutie rečníka) tak tomuto sa nebudem venovať, lebo všetko je to v pozadí organizované, strašne sofistikovane organizované, ale reagujem hneď na prvú vetu, že nedostali sme odpovede. Tak jednu malú odpoveď sme dostali od pána ministra spravodlivosti Suska, že napr. v súvislosti s krádežami motorových vozidiel, o ktoré... o ktorých sme tu často hovorili, neni žiadny problém, lebo ich priorita je teda odškodniť poškodeného, to znamená, že zadržia zlodeja, auto zaistia, vrátia a neni dôležité, že ten zlodej alebo páchateľ tejto trestnej činnosti, či bude postihnutý, nebude, dôležité je, že nahradia škodu. Lenže to, táto trestná činnosť je vysoko organizovaná, ten, kto ukradol vozidlo, ho len odstaví o tri ulice ďalej, tam tri-štyri dni toto auto čaká, či náhodou neni použité GPS, či ho nezaistí polícia. Potom existujú rôzni tipéri, rôzni zločinci v pozadí, ktorí legalizujú, zabezpečujú prevoz do zahraničia. Je to organizovaná kriminalita, a touto sa táto vláda zaoberať nechce, čiže nikdy žiadne auto nevráti... (Prerušenie vystúpenia časomerom.)
Danko, Andrej, predseda NR SR (2016-09-21):
Ďakujem. Pán poslanec Alojz Baránik. Do rozpravy sa pripraví pán poslanec Peter Pčolinský.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 133 poslancov, za 2, proti 96, zdržalo sa 35. Uvedený návrh sme neschválili.
Remišová, Veronika, poslankyňa NR SR (2023-12-15):
Slovensko takéto čistky, ako tu momentálne robí vládna koalícia, zažilo naposledy za Mečiara. Na to, aby mohli vyhodiť ľudí, ktorí im nejdú po ruke, tak tento vládny valec je schopný meniť kvôli tomu zákony, znásilňovať ústavu, znásilňovať judikatúru Ústavného súdu. Sú schopní rozbiť televíziu len preto, aby tam mohli dať svojich ľudí, skrátka neštítia sa ničoho. Na ministerstvách tieto čistky išli pomerne ľahko, z osobného úradu si vypýtali zoznam ľudí, každý človek, ktorý nebol ich človek, tak ten letel a bolo to úplne jedno, či to je 20-ročný profesionál, ktorý prežil všetky vlády alebo nie, jednoducho nič nenechávajú na náhodu. Šéfov nezávislých úradov je ťažké odvolať práve preto, že sú to šéfovia nezávislých, nezávislých úradov, ale aj tu neváhajú meniť zákon a vidíme to na Úrade pre dohľad nad zdravotnou starostlivosťou. Koncepcia nezávislých úradov sa týmto zákonom úplne ruší, jednoducho nemôžete mať nezávislý úrad, keď nominanta kedykoľvek a akokoľvek si môže dosadiť alebo odvolať vláda, ak, samozrejme, nebude poslúchať. Úrad pre dohľad nad zdravotnou starostlivosťou sa už nemusí volať úrad pre dohľad, ale úrad pod dohľadom vlády a, samozrejme, finančnej skupiny, práve pre to to vládna koalícia robí. A dlhé roky trvalo, kým sme sa dopracovali k tomu, že šéfov nezávislých úradov, sú transparentné výberové konania, robia sa verejné vypočutia, bola to dlhá cesta, kým sme k tomu došli, ale týmto zákonom a vôbec celou touto aktivitou súčasnej vládnej koalície toto úsilie vychádza na zmar.
Danko, Andrej, podpredseda NR SR (2024-04-18):
Ďakujem. Žiada si záverečné slovo spoločný spravodajca? Ak nie, prosím vás, aby ste oznámili termín hlasovania o tomto návrhu zákona.
Danko, Andrej, predseda NR SR (2017-05-11):
Ďakujem pánovi navrhovateľovi. Pán spravodajca? Nie? Prerušujem rokovanie o tomto bode programu. Hlasovať budeme dnes o 17.00 hodine. Po rozhodnutí Národnej rady o skrátenom legislatívnom konaní pristúpime k prvému čítaniu o vládnom návrhu zákona. Vzhľadom na to, že je 12.00 hodín, vyhlasujem prestávku do 14.00 hodiny, kedy pokračujeme v rokovaní. A prajem príjemnú, teda prajem dobrú chuť. Ďakujem. (Prerušenie rokovania o 12.03 hodine.)
Šimečka, Michal, podpredseda NR SR (2024-04-18):
Ďakujem veľmi pekne, pán poslanec, na vaše vystúpenie sú tri faktické poznámky. Ako prvý pán poslanec Hargaš.
Kaščáková, Renáta, poslankyňa NR SR (2016-05-25):
Ďakujem za slovo. Výbor Národnej rady Slovenskej republiky pre verejnú správu a regionálny rozvoj ma uznesením z 28. apríla určil za spravodajkyňu k tomuto návrhu zákona, a preto v súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu. Konštatujem, že uvedený návrh spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, teda odporúčam, aby sa Národná rada po všeobecnej rozprave uzniesla na tom, že návrh zákona prejde v druhom, bude prerokovaný v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokoval ústavnoprávny výbor, výbor pre verejnú správu a regionálny rozvoj a tiež výbor pre ľudské práva a národnostné menšiny. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní. Pán predsedajúci, otvorte, prosím, všeobecnú rozpravu.
B. Bugár, podpredseda NR SR: (2005-12-13):
Prosím poverenú členku výboru pre obranu a bezpečnosť poslankyňu Máriu Majdovú, aby podala informáciu o výsledku prerokovania návrhu vo výboroch. M. Majdová, poslankyňa: Vážený pán predsedajúci, vážený pán minister, pani poslankyne, páni poslanci, dovoľte, aby som ako poverený spravodajca predložila plénu Národnej rady správu výborov k návrhu na vyslanie strážnej čaty Ozbrojených síl Slovenskej republiky do operácie EUFOR – ALTHEA v Bosne a Hercegovine (tlač 1403). Predseda Národnej rady predmetný návrh pridelil na prerokovanie dvom výborom, Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Zahraničný výbor prerokoval predmetný návrh na svojej schôdzi dňa 6. decembra 2005 a uznesením č. 219 odporučil Národnej rade, aby podľa čl. 86 písm. k) Ústavy Slovenskej republiky vyslovila súhlas s návrhom na vyslanie strážnej čaty Ozbrojených síl Slovenskej republiky do operácie EUFOR – ALTHEA v Bosne a Hercegovine. Výbor Národnej rady Slovenskej republiky pre obranu a bezpečnosť prerokoval návrh a svojím uznesením odporučil Národnej rade, aby podľa čl. 86 písm. k) Ústavy Slovenskej republiky vyslovila súhlas s návrhom na vyslanie strážnej čaty Ozbrojených síl Slovenskej republiky do operácie EUFOR – ALTHEA v Bosne a Hercegovine. Prílohou tejto správy je aj návrh uznesenia Národnej rady. Pán predsedajúci, skončila som, otvorte, prosím, rozpravu.
Šeliga, Juraj, podpredseda NR SR (2020-09-29):
S reakciou na faktické poznámky, pán poslanec Herák.
Hlina, Alojz, poslanec NR SR (2014-09-17):
Pán predseda, (povedané so smiechom) čelíte veľkej výzve. Sám som zvedavý, ako zvládnete to, ako ukočírujete túto schôdzu. Ďakujem.
Beluský, Martin, poslanec NR SR (2023-02-01):
Ďakujem za slovo, pán podpredseda. Pán poslanec Viskupič, s mnohým, čo ste povedali v rozprave, sa dá, samozrejme, súhlasiť, veď hovorili ste hlavne teda fakty, ale predsa len si myslím, že niektoré veci ste tak trošku jednostranne hovorili, lebo je pravda, že ono to dobre začalo, tie rokovania na tej NBS-ke, až do toho prvého čítania to bolo všetko v poriadku, ale potom sa to odkladalo, blokovalo sa to, ale to nebolo len kvôli tomu, že nechcelo ministerstvo odstúpiť, ale predsa len aj SaS-ka nechcela tiež odstúpiť, takže treba si to povedať tak, že tá nedohoda má vlastne dvoch vinníkov. A dobre ste povedali, že to začalo v roku 2011, ale potom ste povedali, že dnes nás čaká posledný krok. Ale toto zďaleka nemôže byť posledný krok, ja si myslím, že my sme ešte veľmi ďaleko od toho, aby sme mohli povedať, že tie výdavkové limity máme spravené tak, ako to má byť. Je tam viacero vecí, ktoré treba novelizovať, veď v konečnom dôsledku to hovoril aj pán predseda RRZ v tej úvodnej vete, že treba zosúladiť únikové klauzuly, treba zosúladiť sankcie, ale treba aj zmeniť ten hrubý dlh na čistý dlh. Je tam tých vecí oveľa viacej, bohužiaľ, dnes nemáme ministra financií, takže otázka je, kto by si to zobral teraz na starosti, aby tu prebehli nejaké ďalšie rokovania o tom, aby sa tie výdavkové limity dostali naspäť do ústavného zákona, tam, kde majú byť, aby nejaká ďalšia vláda ich nemohla zrušiť alebo zmeniť jednoduchou väčšinou. Ja si myslím, že vy ako predseda výboru pre financie a rozpočet by ste si mohli túto úlohu zobrať a možno opätovne zvolať nejaké rokovanie. A možno aj taký nápad mám, lebo vy ste to blokovali aj ste tuto hovorili o tej dlhovej brzde, ale veď, pán poslanec, veď kľudne tú dlhovú brzdu predložte do pléna, uvidíte, uvidíte, či to má nejakú podporu, keď bude mať, tak to prejde, keď to neprejde, tak poďme novelizovať ten ústavný zákon, aby sme konečne tie výdavkové limity dostali tam, kde majú byť.
Bugár, Béla, podpredseda NR SR (2011-03-30):
Ďakujem. Dávam slovo členovi výboru pre zdravotníctvo poslancovi Mariánovi Kvasničkovi, aby informoval Národnú radu. Nech sa páči.
Paška, Pavol, predseda NR SR (2012-07-24):
Ďakujem pekne, pán spravodajca. Prerušujem rokovanie o tomto bode programu. Dámy a páni, poprosím vás, aby ste zaujali svoje miesta, budeme pokračovať hlasovaním o prerokovaných bodoch programu. Vážené pani poslankyne, páni poslanci, budeme teraz hlasovať v prvom čítaní o vládnom návrhu zákona o ochrane ozónovej vrstvy Zeme a o zmene a doplnení niektorých zákonov . Je to tlač 137. Poprosím pána poslanca Babiča, aby ako určený spravodajca uviedol hlasovanie.
B. Bugár, podpredseda NR SR: (2004-06-23):
(Hlasovanie.) Prítomných 122 poslancov, za 18, proti 22, zdržalo sa 82 poslancov. Ani bod 11 zo spoločnej správy sme neschválili. Nech sa páči.
Galis, Dušan, poslanec NR SR (2010-12-10):
Posledný návrh podal pán poslanec Želiezka. Pán predsedajúci, prosím, dajte hlasovať o tomto návrhu.
Zmajkovičová, Renáta, podpredsedníčka NR SR (2012-12-14):
Ďakujem, pani spravodajkyňa. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Dvaja páni poslanci. Uzatváram možnosť prihlásiť sa do rozpravy ústne. Pán poslanec Fecko a Záhumenský. Teraz dávam slovo pánovi poslancovi Feckovi, nech sa páči.
Danko, Andrej, predseda NR SR (2016-06-14):
Ďakujem. Súčasne vás poprosím, páni poslanci, pani poslankyne, o kľud v sále. Otváram všeobecnú rozpravu. Do rozpravy som dostal písomne prihlásených pána poslanca Sopka Miroslava z OĽANO – NOVA, pani poslankyňu Soňu Gaborčákovú, OĽANO – NOVA, pána poslanca Branislava Gröhlinga zo SaS a pána poslanca Zsolta Simona. Poprosím pána poslanca Miroslava Sopka, aby sa vyjadril v rozprave. Pripraví sa pani poslankyňa Soňa Gaborčáková.
Krajčí, Marek, minister zdravotníctva SR (2021-02-05):
Vážený pán predseda, predsedajúci, pardon, vážené panie poslankyne, páni poslanci, účelom návrhu zákona je zlepšenie situácie vymedzeného kruhu pacientov v nadväznosti na ekonomické následky vyvolané platením doplatkov za lieky, dietetické potraviny a zdravotnícke pomôcky. Ide o najzraniteľnejšiu skupinu pacientov, a to predovšetkým deti do šiestich rokov života, dôchodcov a osoby s ťažkým zdravotným postihnutím. Navrhuje sa preto, aby sa tieto osoby, aby sa na tieto osoby vzťahoval nulový limit spoluúčasti z doplatku na lieky, zdravotnícke pomôcky a dietetické potraviny. Týmto ekonomicky najviac zraniteľným osobám sa navrhovanou úpravou zabezpečí dostupnosť liekov, zdravotníckych pomôcok a dietetických potravín. Dôchodcom, osobám s ťažkým zdravotným postihnutím a mladým rodinám s deťmi do šiestich rokov sa tým zabezpečí aj kvalitnejší život. Vážený pán predsedajúci, vážené poslankyne, vážení poslanci, verím, že predložený návrh zákona podporíte. Ďakujem.
Grendel, Gábor, podpredseda NR SR (2020-12-02):
Prezentujme sa a hlasujme. (Hlasovanie.) Prítomných 129 poslancov, za 82, proti 32, zdržalo sa 15, hlasovali všetci prítomní. Konštatujem, že tieto body z prvého pozmeňujúceho návrhu pána poslanca Viskupiča sme schválili.
Laurenčík, Milan, podpredseda NR SR (2021-06-23):
Toto bola písomná časť všeobecnej rozpravy. Teraz sa pýtam, či sa hlási niekto do rozpravy ústne. Končím možnosť prihlásiť sa do rozpravy. Do rozpravy sa prihlásil jediný pán poslanec, pán poslanec Marian Kotleba, ktorému odovzdávam slovo.
Benčík, Ján, poslanec NR SR (2021-12-01):
Ja by som sa iba chcel ubezpečiť, či dobre počúvam a či si dobre vysvetľujem, že vy zrazu meníte ten svoj postoj k migrantom, pretože kedysi ste si vlastne celú svoju agendu postavili na odmietaní nielen teda ekonomických migrantov, ale aj utečencov z vojnou zmietaných území vrátane žien a detí. Pamätám, ako ste vystrájali, keď sme tu na Slovensku prijali, pôvodne to malo byť, tuším, dve stovky asýrskych kresťanov, nakoniec ich nebolo ani toľko. A to bolo vypisovania všelijakých týchto, čo tí údajne robia a tak podobne a teraz zrazu hovoríte, že to je vlastne fajn, že ten Lukašenko tuná pašuje nejakých ľudí, nejakých migrantov zväčša ekonomických. Ďakujem.
Paška, Pavol, predseda NR SR (2014-11-10):
Pán poslanec, vaša reakcia.
M. Gaľa, poslanec: (2003-07-04):
„Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s Európskym dohovorom o výmene reagencií na určovanie krvných skupín, protokolom a dodatkovým protokolom k Európskemu dohovoru o výmene reagencií na určovanie krvných skupín.“ To je všetko, pán predseda, prosím vás, aby ste dali o veci hlasovať.
Nicholsonová, Lucia, poslankyňa NR SR (2014-07-01):
Ďakujem, ja iba nakrátko chcem zareagovať na to, čo povedal pán Fronc. Ja s vami súhlasím v tej podstate, to, o čom hovoríte, ale tento prípad je trochu iný, pretože posudkoví lekári už teraz posudzujú to, že či niekto má ísť do invalidity a proste všetko s tým spojené, a takýmto spôsobom by posudzovali vlastne deti, ktoré naozaj majú mať potom právo na individuálny študijný plán, a ten individuálny študijný plán predpokladá dve hodiny týždenne v škole. Toto si naozaj nemyslím, že by malo byť na posudzovaní všeobecného lekára, ktorý ešte o to viac teda, že žije v bezprostrednej blízkosti tej komunity, z rôznych dôvodov teda vydáva takéto rozhodnutia. Ja s vami súhlasím v tom, že by nemali vydávať takéto rozhodnutia, ale obávam sa, že toto je problém, na ktorý narážame dlhodobo aj pri rôznych iných veciach, nielen pri posudzovaní týchto detí, a mne to aj tak celkom logicky z toho vyplýva, že tí posudkoví lekári by neboli úplne od veci, ak by posudzovali teda deti, ich diagnózy a to, či pre ich diagnózu je alebo nie je vhodný ten individuálny študijný plán. Takže toľko len možno na dovysvetlenie, že to nie je zbavovanie zodpovedností toho všeobecného lekára, ale myslím si, že tak či onak to skôr patrí do kompetencie posudkového lekára, aby takto posudzoval tie deti. Ďakujem.
L. Miklós, poslanec: (2007-10-24):
Predovšetkým som absolútne presvedčený, že táto novela je potrebná, pretože naozaj je to tak, nedá sa s tým nič robiť, že musíme dať naše zákonodarstvo do súladu so smernicou Európskeho parlamentu. Druhá vec je, akým spôsobom sa to deje. No deje sa to týmto spôsobom už štvrtýkrát, odkedy som ja v politike. Vždycky je to cez poslanecké návrhy. Druhý fakt, ktorý chcem vyzdvihnúť znovu, je, že my tu zachraňujeme vlastne baníkov hornonitrianskych baní, hnedouhoľných baní, čo ja im držím palce, a pritom merito veci sa týka vypúšťania exhalátov zo Zemianskych Kostolian. No a elektrárne sú viac-menej v tomto smere nečinné. Ďalší fakt by som chcel znovu objasniť alebo znovu podčiarknuť tie údaje, ktoré sú v doložke, ako sú za sebou uvedené. Doložka hovorí o dopade na verejné financie, že áno, bude mierny dopad. Áno, bude mať mierny dopad, s týmto súhlasím, budú znížené príjmy do fondu, do environmentálneho fondu. Ďalej sa hovorí o vplyve na obyvateľov. No doložka hovorí, že nie, ale ja som si istý, že áno, pretože tých 20-tisíc hodín, pracovných hodín, ktoré ešte dovoľujeme fungovať elektrárni v Zemianskych Kostoľanoch, bude emitovať tá elektráreň a celkom iste sa bude to znečistenie kumulovať aj v ľudskom tele. Ďalší bod je dopad na životné prostredie, kde dôvodová správa hovorí, že nebude dopad, ja hovorím, že áno, už keď pre nič iné, aj keby to nemalo na nič negatívne dopady, ale tie exhaláty vychádzajú z tej fabriky a budú vychádzať ešte 20-tisíc hodín. No a nakoniec hovorí dôvodová správa o vplyve na zamestnanosť, že nebude, a ja hovorím, naopak, bude, pretože sa zachránia ešte baníci hornonitrianskych uhoľných baní. Takže to je asi priaznivý vplyv. Toto som chcel znovu podčiarknuť. A hádam ten posledný apel, ktorý som mal vtedy, znel nejako tak, že držím palce baníkom a vyzývam elektrárne Jaslovské Bohunice, nie, Zemianske Kostoľany, ale aj Jaslovské Bohunice, aby si vstúpili do svedomia a naozaj po tých rokoch naťahovania sa o emisie dali veci do poriadku. Ďakujem pekne.
Laššáková, Jana, podpredsedníčka NR SR (2014-02-06):
Pán poslanec Viskupič, nech sa páči.
Figeľ, Ján, podpredseda NR SR (2013-10-22):
S ďalšou faktickou Martin Poliačik.
Laurenčík, Milan, podpredseda NR SR (2021-11-11):
Pán poslanec, vzhľadom k tomu, že ste ma neuposlúchli, v zmysle § 32 ods. 2 vás vykazujem zo sály. Takisto aj pána poslanca Krupu. Obidvaja ste vykázaní. (Reakcie z pléna.) Námietku... Námietku ste nevzniesli, takže ste vykázaní. (Reakcia z pléna: „ Dobre, tak som tu dneska do večera. “) Ale žiadam vás, aby ste odišli od rečníckeho pultu.
Zmajkovičová, Renáta, podpredsedníčka NR SR (2013-12-17):
Pán poslanec Jasaň.
J. Brocka, poslanec: (2001-09-06):
Pani ministerka, ja si myslím, že aj vaše čísla sú správne, aj naše čísla sú správne, ale to je úplne v poriadku, lebo jedny i druhé čísla sú o inom. Ja rozumiem tomu, že tento návrh poslanecký je šokom. Áno, znížiť poistné odvody o 10 %, to je šok, to je riadny šok. Ale na Slovensku urobiť zásadnú zmenu v oblasti zamestnanosti, nezamestnanosti či v dôchodkovej reforme alebo v iných reformách sa inak nedá ako šokom, aby to zbadali aj občania. Ak vy hovoríte, pani ministerka, že zhoršujeme tým podnikateľské prostredie, a používate ešte argument, že znížili sme dane z príjmov a nijako sa to nepremietlo v raste zamestnanosti, no to je ako s tými číslami. Veď predsa znižovanie daní z príjmov nemusí mať absolútne nič spoločné s rastom zamestnanosti. Veď ak je na Slovensku polovica firiem v strate alebo majú zisk nulový, tak môžete im znížiť daň z príjmu aj o 100 %, nič sme tým pre nich neurobili, lebo ony majú nulový zisk. Ani pri nulovej dani, ani pri stopercentnej dani štátu neodvedú ani korunu. Ale ony musia mesiac čo mesiac odvádzať 38 % poistných odvodov do tých verejnoprávnych inštitúcií. A tam každému jednému ak len o percento znížime poistné odvody, tak každý jeden zamestnávateľ bude už na budúci mesiac platiť menej a to znamená, že môže pri tých istých výdavkoch zamestnať viac ľudí. Nuž každá firma, ktorá zamestnáva viac ako 14 ľudí, možno 20 a viac, môže pri tých istých nákladoch zamestnať ďalšieho. Čiže o tomto je ten návrh. Ja chápem, že naraz ...(Zaznel zvuk časomiery.)
Laššáková, Jana, podpredsedníčka NR SR (2013-03-20):
Nech sa páči, pán poslanec Novotný, máte slovo.
P. Paška, predseda NR SR: (2008-04-08):
(Hlasovanie. Predsedajúci neoznámil výsledok hlasovania. Výsledok hlasovania: 60 prítomných.) Národná rada nie je uznášaniaschopná. Vyhlasujem 15-minútovú prestávku. Ďakujem. (Prestávka.) (Po prestávke.)
Kotleba, Marian, poslanec NR SR (2018-05-15):
... nejakým spôsobom sa dozvieme aj odpoveď na túto otázku. Samozrejme, odpoveď nepadla. Ale okrem tohto ste ten váš pohľad na tie správy koncipovali podobne ako kolega Klus, absolútne z nadhľadu, z výšky hodného alebo hodnej riaditeľa zemegule. A preto len také dva detaily by som vypichol z vášho, vášho vystúpenia, a síce že na Slovensku nemáme zastúpenie žiadnej agentúry. No tak treba sa ísť pozrieť na americkú ambasádu. A možno aj vám niečo hovorí, také dačo, že CIA, takže nejaká agentúra sa tu nájde. A k tomu, že sú tu ľudia, ktorí dnes nekriticky oslavujú Rusko a Putina, tak vám musím povedať, že my určite takými nie sme. Nám sa napríklad nepáči, s akými ľuďmi prezident Putin absolvoval vojenskú prehliadku pri príležitosti ukončenia, výročia ukončenia Veľkej vlasteneckej vojny, pretože okrem prezidenta Srbska tam bol premiér Izraela, a vidíme, čo dnes Izrael robí s ľuďmi, ktorí nesúhlasia s jeho politickými krokmi. Takže keď nabudúce budete hovoriť o nekritickom obdive, tak skúste to pozrieť naozaj reálne, a tak aby to zodpovedalo skutočnosti. Ďakujem.
Hort, Milan, podpredseda NR SR (2011-02-10):
Ďakujem pekne. Zaujmite miesto určené pre spravodajcov. Konštatujem, že som nedostal žiadnu písomnú prihlášku do rozpravy, a tak sa pýtam, kto sa do rozpravy k tomuto poslaneckému návrhu v druhom čítaní hlási ústne. Neevidujem žiadnu prihlášku, a preto vyhlasujem rozpravu za skončenú. Ďakujem aj navrhovateľovi, aj spravodajcovi. Prerušujem rokovanie o tomto bode programu. A teraz budeme pokračovať druhým čítaním o návrhu poslancov Národnej rady Slovenskej republiky Martina Fronca, Pavla Hrušovského a Pavla Abrhana na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov . Návrh má parlamentnú tlač 181 a spoločnú správu výborov máte ako tlač 181a. Dávam slovo teraz poslancovi Martinovi Froncovi, aby návrh zákona odôvodnil. Ako spravodajca sa pripraví pán poslanec Beblavý. Pán poslanec, nech sa páči.
Tóth, Vojtech, poslanec NR SR (2022-06-15):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti, Výboru Národnej rady Slovenskej republiky pre sociálne veci, Výboru Národnej rady Slovenskej republiky pre vzdelávanie, vedu, mládež a šport a Výboru Národnej rady Slovenskej republiky pre kultúru a médiá. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 9. septembra 2022 a v gestorskom výbore do 12. septembra 2022.
Kuffa, Štefan, poslanec NR SR (2020-05-14):
Ďakujem za slovo. No viete, kolegynka, vstupovanie do súdnych sporov. Viete, aké je to zložité? Podľa toho obsahu, čo ste povedali, je zjavné, že s tým nemáte žiadnu skúsenosť. Vy nieže vstupujete do súdnych sporov, ale veľakrát je človek priam do tých sporov vťahovaný. Môj brat má plné zariadenia problémových ľudí, bezdomovcov a tam sú súdne spory na dennodennom poriadku. Brat ako farár robí advokáta a je vťahovaný do tých súdnych sporov. Nieže by do nich vstupoval a chcel všetko ako riešiť, ale advokát a obhajca veľakrát ich sprevádza, týchto ľudí. A tých mladých ľudí, ktorých ste ako spomenuli, mladí dospelí ľudia, ja sa vás, pani Zemanová, pýtam, kam majú ísť títo ľudia, hej, že konštatovanie. Máme my takéto zariadenia? Predstavte si, že máte 18 rokov alebo máte dcéru 18-ročnú a vyhodíte ju na ulicu zo dňa na deň. Alebo má 21 rokov. Dnešný psychický vek mladého človeka, mladý človek oveľa neskôr dozrieva a zvlášť v tých sociálnych zariadeniach a v detských domovoch. Tie deti nemajú kam ísť. Nemajú kam ísť. Aj v mladom veku v podstate zostávajú na ulici alebo zostávajú ako bezdomovci. Veľakrát je to vynútená prostitúcia z tej sociálnej situácie, že nemajú kam ísť. Ak viete, pani Zemanová, kam majú ísť, nech sa páči, tak to riešte. Ja viem, kde. Ale tie Žakovce, tie sú preplnené. Brat ich má tam až po strechu ako plný. Nemajú kam ísť tí ľudia. A tuná keď plačete nad tým, že 16-ročné dievča sexovalo, ja neviem s kým, a tieto veci, ktoré tu rozprávate, na druhej strane ale táto spoločnosť aj mediálne všetko robí preto, aby mladí ľudia žili predčasným sexuálnym životom. To vám nevadí. To nad tým sa nezamyslíte. Ale potom následky, to ste pohoršená z toho.
R. Raši, minister zdravotníctva SR: (2008-09-11):
A čo sa týka tých 0,2 ‰, ako to tu odznelo, je to odporúčanie Európskej komisie. V krajinách starej európskej „pätnástky“ je povolená hranica alkoholu od 0,2 vo Švédsku po 0,8 vo Veľkej Británii a ide najmä fakt o chyby prístroja, použitia ústnych vôd, kompótov, prípravy jedál na víne, čiže to sú bazálne argumenty. Ďakujem pekne.
Ježík, Jozef, poslanec NR SR (2019-03-28):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Glváč, Martin, podpredseda NR SR (2016-09-07):
Vážené panie poslankyne, vážení páni poslanci, pokračujeme v popoludňajšom rokovaní druhého dňa 9. schôdze Národnej rady Slovenskej republiky prvým čítaním o vládnom návrhu zákona o uznávaní a výkone majetkového rozhodnutia vydaného v trestnom konaní v Európskej únii a o zmene a doplnení niektorých zákonov . Vládny návrh zákona má tlač číslo 174, návrh na jeho pridelenie na prerokovanie výborom je v rozhodnutí číslo 175. Prosím vás, pani podpredsedníčka vlády, o uvedenie vládneho návrhu zákona.
Grendel, Gábor, podpredseda NR SR (2020-05-12):
S poslednou faktickou poznámkou pán poslanec Kuffa.
Danko, Andrej, predseda NR SR (2017-05-11):
Prosím, prezentujme sa a hlasujeme. (Hlasovanie.) Prítomných 139 poslancov, za 51, proti 40, zdržalo sa 48. Konštatujem, že sme uvedený návrh neschválili.
Blanár, Juraj, podpredseda NR SR (2023-03-17):
Páni poslanci, pokoj, nie je ešte jedenásta hodina.
Zemanová, Anna, poslankyňa NR SR (2016-04-28):
V krátkosti zareagujem na poznámky, ktoré boli povedané, takže 15 mil. je fiktívna suma, ktorá je určená organizáciám zodpovednosti výrobcov, ktoré, oni si vypočítali, že by mali dať obciam za, za ten vlastne výkup. Je, to bola cena, ktorá je vypočítaná na základe § 27, ktorý je, ten samotný, rozporný, čiže je to vec, ktorá je práve predmetom, pre ktorý by mal byť pre ten zákon odsunutý. Zákon vôbec neohrozí fungovanie samospráv, pretože naďalej budú fungovať podľa platných zmlúv, neruší tie zmluvy, ktoré už sú podpísané, čiže neukladá, že sa, nebudú účinné tie zmluvy, ktoré už sú, ale ukladá možnosť tým, ktorí nie sú pripravení, odsunúť povinnosť mať niektoré plnenia. Takže ešte ohľadom Recyklačného fondu. Recyklačný fond vlastne končí k 30. 6. a vlastne nebudú sa už platiť poplatky do Recyklačného fondu, ale tieto, tieto, suma z Recyklačného fondu bude prehodená na Environmentálny fond, takže čo sa týka Recyklačného fondu, tuná žiadne, myslím si, že sa to vôbec, ani môj návrh zákona, tieto paragrafy netýkajú. Je to o tom, naozaj aby sme sa nedostali do nezákonného stavu. To, čo niekto hovorí, že však vyskúšajme to, uvidíme, čo prinesie prax, poďme systémom pokus – omyl, tak to je vyslovene len príklad toho, ako si my tu vážime zákony. Veď no a čo, aj tak sa nedodržiavajú! No a čo, veď aj tak ich nemá kto kontrolovať! No a čo, tak aj tak nikto nikdy nevymáha takéto uložené povinnosti zo zákona! Veď si aj povedzme pravdu, kto vôbec dokáže prečítať skoro tisíc strán rôznych vyhlášok a formulácií, ktoré keď som vám tu čítala, tak ste možno ani nevedeli, kde je sever, a priznám sa, ani ja, keď som to čítala, pretože je to tak zložito napísané, že ten celý zákon bude v praxi veľmi, veľmi ťažko vykonávateľný, a v podstate by sa mal celý prekopať. Ale poďme aspoň na to, čo, dnes už vieme, že je zlé, čo už dnes hovoria podnikatelia, hovoria samosprávy a čo vieme aj my, že bude robiť ťažkosti a privedie Slovensko po 1. júli vo viacerých okolnostiach, pre viaceré samosprávy a podnikateľov do nezákonného stavu. Zastavme to, resp. urobme ten priestor pre to, aby sme odbornou debatou sa dostali do zákonného stavu. Ďakujem pekne.
Pavlovičová, Svetlana, poslankyňa NR SR (2014-10-14):
V rozprave k uvedenému návrhu zákona vystúpili štyria poslanci. Pán poslanec Simon a Huba podali návrh vrátiť návrh zákona na dopracovanie. Pozmeňujúce a doplňujúce návrhy podali poslanci Huba a Jánoš. Pán poslanec Huba žiadal hlasovať o každom bode svojho pozmeňujúce návrhu osobitne. Poslanec Simon žiadal vyňať na osobitné hlasovanie bod 76 spoločnej správy a pán poslanec Jánoš žiadal vyňať na osobitné hlasovanie body 73 a 84 spoločnej správy. Pán predseda, dajte najprv hlasovať o návrhu poslanca Simona a Hubu vrátiť návrh zákona na dopracovanie.
P. Hrušovský, predseda NR SR: (2004-05-27):
Prosím predsedov poslaneckých klubov ešte predtým, ako začneme rokovať, aby sa na chvíľočku dostavili k predsedajúcemu. (Prestávka.) (Po prestávke.)
M. Číž, podpredseda NR SR: (2008-10-28):
Slovo má pán poslanec Kotian.
Glváč, Martin, podpredseda NR SR (2017-04-06):
Pán poslanec Baránik.
Uhrík, Milan, poslanec NR SR (2017-02-08):
Pán poslanec Kvorka, ďakujem veľmi pekne za fundovaný a odborný príspevok, takto nejako si to predstavujem. Čo sa týka vašich nejakých právnych alebo legislatívnych pripomienok, tak samozrejme, môže to byť v budúcnosti v druhom čítaní skorigované, aby boli naozaj ošetrené všetky prípady. Tak isto, čo sa týka aj tých počtov alebo výmer napríklad tých rybníkov, my sme vychádzali zo skúseností, ktoré nám dali naši odborníci. Je to samozrejme na ďalšiu diskusiu. Čo sa týka toho dopadu na štátny rozpočet, že prijatie tohto zákona, respektíve zvýšenie chovu, domáceho chovu povedie k zníženiu nákupov v supermarketoch a tým pádom aj k zníženiu príjmov štátneho rozpočtu, áno, bude to mať negatívny vplyv na štátny rozpočet. Otázka je, že či chceme napĺňať štátny rozpočet až naozaj takto násilím a druhá vec je, že väčšina potravín na Slovensku je momentálne zo zahraničia, o tom svedčí aj tých takmer 4 mld. eur, za ktoré potraviny ročne Slovensko dováža a štatisticky vychádza väčší predpoklad, že ľudia, keď prestanú kupovať mäso, tak prestanú kupovať práve to zahraničné mäso. Čiže ja si myslím, že v konečnom dôsledku to povedie len k pozitívnym vplyvom a k zlepšeniu potravinovej sebestačnosti Slovenska. Ďakujem.
Přidal, Alojz, poslanec NR SR (2014-03-21):
Pán kolega Poliaček, Poliačik, prepáčte, hovoriť tu o vernosti homosexuálov a spomínať pri tom a zaštiťovať sa pápežom Františkom, no to je úplná absurdnosť. Dobre, že ste povedali, že nebudete citovať Bibliu, ale myslím si, že lepšie by ste boli spravili, keby ste naozaj dodržali slovo. To slovo, čo ste tu dali, keď ste včera vystúpili a povedali ste, že už viac nebudete vystupovať. Vy naozaj môžte vysvetľovať možno nejaké šamanské návody a knihy. Ale Bibliu naozaj nevysvetľujte. A som rád, že tu dnes nezaznelo to, čo tu zaznelo pri tých registrovaných partnerstvách, keď tu jeden poslanec, líder eurokandidátky OĽaNO, sa pýtal, že ktovie, ako by hlasoval Ježiš Kristus.
Ďuriš Nicholsonová, Lucia, podpredsedníčka NR SR (2017-09-14):
Vyhlasujem všeobecnú rozpravu k tomuto bodu za skončenú. Chcem sa formálne opýtať pani navrhovateľky. Nie je tomu tak. Pán spravodajca? Nie je tomu tak. Ja teda musím povedať, že ja veľmi ľutujem, že teraz predsedám, lebo by som rada vystúpila k tomuto návrhu zákona, lebo rada vystupujem k dobrým návrhom zákona. Tak prerušujem rokovanie o tomto bode programu. Ďalším bodom programu je prvé čítanie o návrhu poslancov Národnej rady Slovenskej republiky Milana Krajniaka, Petra Pčolinského a Adriany Pčolinskej na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Návrh zákona má parlamentnú tlač 666, návrh na jeho pridelenie na prerokovanie výborom je v rozhodnutí pod č. 673. Teraz dávam slovo pánovi poslancovi Milanovi Krajniakovi, aby predmetný návrh zákona uviedol. Nech sa páči.
Majorová Garstková, Jana, poslankyňa NR SR (2023-02-02):
Odhlasovali sme body zo spoločnej správy. Pán predsedajúci, dajte, prosím, hlasovať o tom, že prerokujeme návrh zákona v treťom čítaní ihneď.
Ďuriš Nicholsonová, Lucia, podpredsedníčka NR SR (2019-06-20):
Ďakujem pekne, pán spravodajca. Otváram rozpravu. Písomne sa do rozpravy prihlásil pán poslanec Ondrej Dostál. Nech sa páči, máte slovo.
Laššáková, Jana, podpredsedníčka NR SR (2014-06-25):
Ešte, ešte, pán minister, vás poprosím, lebo už sme to nejak začali, ale procedurálne nech to vyriešime. Takže prvým bodom je Správa o plnení úloh zahraničnej a európskej politiky Slovenskej republiky v roku 2013. Správa vlády je uverejnená ako tlač 885 a spoločná správa výborov má tlač 885a. Ďalej je to Výročná správa o členstve Slovenskej republiky v Európskej únii, hodnotenie a aktuálne priority vyplývajúce z Legislatívneho a pracovného programu Európskej komisie (tlač 956). Správa výboru je pod tlačou 956a. A tretím bodom je Hodnotiaca správa o desiatich rokoch členstva Slovenskej republiky v Európskej únii (tlač 1024). Správa výboru má tlač 1024a. Všetky tri správy uvedie pán minister spravodlivosti Tomáš Borec. Nech sa páči, ujmite sa slova.
Bugár, Béla, podpredseda NR SR (2011-07-11):
Na vystúpenie pána poslanca s faktickými poznámkami sa hlásia dvanásti páni poslanci. Končím možnosť sa prihlásiť do faktických, pani poslankyňa Tomanová je posledná prihlásená. Pán poslanec Poliačik.
Jurinová, Erika, podpredsedníčka NR SR (2012-12-06):
Pán poslanec Vašečka.
Puci, Róbert, poslanec NR SR (2015-03-17):
Dajte, prosím, hlasovať o bode 164 spoločnej správy, ktorý požiadal vyňať na osobitné hlasovanie pán poslanec Simon, odporúčanie gestorského výboru je schváliť.
Blanár, Juraj, podpredseda NR SR (2021-03-31):
Ďalší s faktickou poznámkou pán poslanec Richard Nemec. Nech sa páči.
Blanár, Juraj, podpredseda NR SR (2023-05-17):
Pán poslanec Svrček s faktickou poznámkou.
J. Halecký, poslanec: (2007-12-04):
Ja by som chcel len potrhnúť tú skutočnosť, že zníženie deficitu na 2,3 %, ako je to plánované v roku 2008, garantuje aj napr. tá skutočnosť, že odvedené peniaze do inštitúcii 2. piliera tvoria takmer 50 % tohto deficitu. Takže pokiaľ by sme nemuseli presúvať tie financie do 2. piliera, ten rozpočet už teraz v roku 2008 by bol menej ako 2 %, čiže zhruba okolo 1,3 %. Takže toto svedčí o tom, že aj sociálny charakter toho rozpočtu je evidentný. A čo je podstatné. Ide 50 % čiže 24 mld. na podporu mladých rodín, či už v prídavku na dieťa alebo na rodičovský príspevok. Ďakujem.
Hrnčiar, Andrej, podpredseda NR SR (2019-04-02):
Ďakujem. Vyhlasujem všeobecnú rozpravu za skončenú a prerušujem rokovanie o tomto bode programu. Zároveň končím dnešný rokovací deň a chcem upozorniť, že zajtra o 9.00 hodine ráno podľa plánovaného programu budeme pokračovať bodom č. 105, návrh na voľbu kandidátov na sudcov Ústavného súdu Slovenskej republiky – nová voľba, tlač 1404. Pekný večer. (Prerušenie rokovania o 19.06 hodine.)
V. Veteška, podpredseda NR SR: (2007-05-17):
Otváram rozpravu. Písomne sa nikto neprihlásil do rozpravy. Pýtam sa, kto sa ústne hlási do rozpravy k tomuto bodu programu. Nikto sa nehlási. Končím možnosť prihlášok do rozpravy k tomuto bodu programu. Vyhlasujem rozpravu za skončenú a prerušujem rokovanie o tomto bode programu. Budeme pokračovať druhým čítaním o návrhu poslancov Národnej rady Slovenskej republiky Ivana Vargu a Mariana Záhumenského na vydanie zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov a o zmene a doplnení niektorých zákonov . Návrh zákona ste dostali ako tlač 216. Spoločnú správu výborov 216a. Dávam slovo poslancovi Ivanovi Vargovi, aby návrh zákona odôvodnil.
Matečná, Gabriela, podpredsedníčka vlády a ministerka pôdohospodárstva a rozvoja vidieka SR (2019-10-15):
Dobrý deň prajem. Pán predsedajúci, vážené pani poslankyne, páni poslanci, cieľom návrhu zákona o poľovníctve a o zmene a doplnení niektorých zákonov je rozvinúť a posilniť koncepciu poľovníctva ako súhrnu činností vykonávaných vo verejnom záujme, zameraných na trvalo udržateľné racionálne cieľavedomé obhospodarovanie, využívanie a ochranu voľne žijúcej zveri ako prírodného bohatstva. Vzhľadom na potreby aplikačnej praxe návrh zákona najmä upravuje a spresňuje uznávanie, zmenu a užívanie poľovných revírov, poľovnícke hospodárenie, plánovanie a dokumentáciu, ochranu poľovníctva a zveri, starostlivosť o zver, zlepšovanie životných podmienok zveri, vznik, registráciu a zánik poľovníckej organizácie. Vedenie centrálneho registra poľovníckych organizácii, podmienky lovu a zužitkovania zveri. Návrhom zákona sa vymedzuje právne postavenie, organizácia a pôsobnosť Slovenskej poľovníckej komory. Ďalšou riešenou oblasťou je postup pri uplatňovaní náhrady škody spôsobenej poľovníctvom, zverou a na zveri. Ustanovuje sa pôsobnosť orgánov štátnej správy na úseku poľovníctva. Upravuje sa štátny dozor v poľovníctve a zodpovednosť za porušenie povinností ustanoveným týmto zákonom. Návrh zákona podrobne upravuje aj postup orgánov štátnej správy pri uznávaní a zmenách hraníc poľovných revírov, proces a podmienky uznávania zverníc a bažantníc. Zavádza nový systém vzniku užívacieho práva k poľovnému revíru, ktorý má nahradiť súčasné evidované zmluvy o užívaní poľovného revíru okresným úradom. Návrh zákona zavádza register užívateľov poľovných revírov, register poľovníckej stráže, register poľovníckych hospodárov a definuje informačný systém v poľovníctve. Vážený pán predsedajúci, vážené panie poslankyne, poslanci, vzhľadom na vyššie uvedené, dovoľujem si vás požiadať o prerokovanie predloženého návrhu zákona a jeho posunutie do druhého čítania. Ďakujem veľmi pekne za pozornosť.